אליפות העולם באופני כביש

אליפות העולם באופניים (מרוצי כביש) נערכת מדי שנה, במקום אחר בעולם, ומאורגנת על ידי ה-UCI (האיגוד הבינלאומי לאופניים).

במתכונתה הנוכחית האליפות היא לגברים, נשים ולצעירים (עד גיל 23), וכוללת את הקטגוריות של מרוץ הכביש ושל מרוץ נגד השעון. האליפות נערכת בסמוך לסיום עונת האופניים, לרוב לאחר הוואלטה אספניה ולפני הג'ירו די לומברדיה. שיאה של האליפות הוא מרוץ הכביש לגברים והמנצח במרוץ זה (כמו גם המנצחת במרוץ הכביש לנשים) זוכה ללבוש את חולצת האלוף, חולצת הקשת בענן, במשך השנה העוקבת עד אליפות העולם הבאה. אליפות העולם לנשים נערכת החל משנת 1958, ולא נערכה בשנים 1984, 1988 ו-1992 עקב המשחקים האולימפיים.

בניגוד לאליפות העולם בענפי ספורט אחרים, אליפות העולם אינה נחשבת להישג החשוב ביותר בענף. לרוב, ניצחון בגרנד טור נחשב כהישג חשוב יותר. עם זאת, כמרוץ אופניים חד-יומי, עומד הניצחון באליפות העולם בשורה אחת עם ניצחון באחד מחמשת המונומנטים - המרוצים הקלאסיים החשובים ביותר, ויש הרואים בו כחשוב ביותר מבין כל המרוצים החד-יומיים.

מסלול המרוץ שונה מהמרוצים הקלאסיים שבהם המרוץ הוא מנקודה לנקודה. באליפות העולם קיים מסלול בעל אופי מעגלי של כ-10–20 קילומטרים, העובר ברחובות ובאזור העיר המארחת, ואותו רוכבים המתחרים מספר פעמים רב עד למרחק של כ-260 קילומטר לגברים וכ-140 ק"מ לנשים (לדוגמה, באליפות העולם שנערכה בווארזה ב-2008 רכבו הגברים 15 הקפות של מסלול בן 17.35 ק"מ). בדרך כלל המסלול הוא בעל אופי גבעי ויש בהקפה אחת עליה אחת או שתיים שאינן נחשבות כקשות במיוחד. הקושי נוצר כתוצאה מהחזרה הבלתי פוסקת על אותן עליות. לעיתים רחוקות מסלול האליפות הוא מישורי ומאפשר לרוכבים המתמחים במאוצים רבי משתתפים להפגין את כוחם.

הכתר המשולש של ענף האופניים הוא כינוי להישג החשוב ביותר והנחשב כקשה ביותר בענף. זהו כינוי לרוכב המנצח בשנה אחת באליפות העולם, בטור דה פראנס ובג'ירו ד'איטליה. רק שלושה רוכבים השיגו הישג זה עד כה: אדי מרקס הבלגי סטפן רוץ' האירי, וטאדיי פוגאצ'ר הסלובני.

המרוצים באליפות העולם הם בין ההזדמנויות הבודדות בהן הרוכבים מייצגים את מדינותיהם ולא את קבוצותיהם המסחריות. בעבר היו מרוצים נפרדים למקצוענים וחובבים אך הפרדה זו בוטלה.

אירועים
גברים
 עלית גברים
 עלית גברים (נגד השעון)
 גברים עד גיל 23
 גברים עד גיל 23 (נגד השעון)
 גברים עד גיל 19
 גברים עד גיל 19 (נגד השעון)

נשים
 עלית נשים
 עלית נשים (נגד השעון)
 נשים עד גיל 23
 נשים עד גיל 23 (נגד השעון)
 נשים עד גיל 19
 נשים עד גיל 19 (נגד השעון)

מעורב
 מרוץ שליחים מעורב נגד השעון 

 אליפויות 
האליפות מתקיימת כל שנה משנת 1921, למעט שנות מלחמת העולם השנייה (1945-1939). בשנים 1921–1926 הותר רק לרוכבים חובבים להשתתף באליפות העולם. החל מ-1927 הותר גם לרוכבים מקצועיים להשתתף באליפות, אך במקצים נפרדים לחובבים ולרוכבים מקצועיים. עד 1995 התקיימו מקצים נפרדים לחובבים, להוציא שנים אולימפיות בהן התמודדו החובבים במרוץ הכביש האולימפי. החל מ-1996 הופסקו מקצי החובבים וכתחליף הוכנסה קטגוריית "עד גיל 23".

שנה  ארץ  עיר1921   קופנהגן1922   ליברפול1923   ציריך1924   פריז1925   אפלדורן1926   מילאנו1927   נירנברג1928   בודפשט1929   ציריך1930   לייז'1931   קופנהגן1932   רומא1933   מונלרי1934   לייפציג1935   פלוֹרֶף1936   ברן1937   קופנהגן1938   פולקנברג לא התקיימה האליפות עקב מלחמת העולם השנייה1946   ציריך1947   ריימס1948   פולקנברג1949   קופנהגן1950   מורסלד1951   וארזה1952   לוקסמבורג1953   לוגאנו1954   זולינגן1955   פרסקטי1956   קופנהגן1957   וַרֶחֶם1958   ריימס1959   זנדפורט1960   קרל-מרקס-שטאדט1961   ברן1962   סאלו די גארדה1963   רונסה1964   סלאנש1965   סן סבסטיאן1966   נירנברג1967   הֶרלן1968   אימוֹלָה1969   זולדר1970   לסטר1971   מנדריזיו1972   גאפ1973   ברצלונה1974   מונטריאול1975   איבואר1976   אוֹסטוּני1977   סן קריסטובל1978   נירנברג1979   פולקנברג1980   סלאנש1981   פראג1982   גודווד1983   אלטנריין1984   ברצלונה1985   ג'ברה דל מונטלו1986   קולורדו ספרינגס1987   פילאך1988   רונסה1989   שאמברי1990   אוטסונומיה1991   שטוטגרט1992   בנידורם1993   אוסלו1994   אגריגֶ'נטו1995   Duitama1996   לוגאנו1997   סן סבסטיאן1998   פולקנברג1999   ורונה2000   פלואה2001   ליסבון2002   זולדר והאסלט2003   המילטון2004   ורונה2005   מדריד2006   זלצבורג2007   שטוטגרט2008   וארזה2009   מנדריזיו2010   ג'ילונג ומלבורן2011   קופנהגן2012    לימבורג2013    פירנצה2014    פונפרדה2015    ריצ'מונד2016    דוחא2017    ברגן2018    אינסברוק2019    הרוגייט2020    אימולה2021    פלנדריה2022    וולונגונג2023    גלאזגו2024    ציריך2025    קיגאלי

 קישורים חיצוניים 


 ריכוז היסטוריית מנצחי הקטגוריות השונות באליפות העולם באופני כביש, באתר האיגוד הבינלאומי לאופניים

 הערות שוליים 

קטגוריה:אליפות העולם באופני כביש